CELEX: 62011CA0150
Language: el
Date: 2012-09-06 00:00:00
Title: Υπόθεση C-150/11: Απόφαση του Δικαστηρίου (δεύτερο τμήμα) της 6ης Σεπτεμβρίου 2012 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Οδηγία 1999/37/ΕΚ — Έγγραφα πιστοποιούντα την ταξινόμηση αυτοκινήτων — Προηγουμένως ταξινομηθέντα εντός άλλου κράτους μέλους αυτοκίνητα — Αλλαγή ιδιοκτήτη — Υποχρέωση τεχνικού ελέγχου — Αίτηση προσκομίσεως του πιστοποιητικού πιστότητας — Τεχνικός έλεγχος διενεργηθείς εντός άλλου κράτους μέλους — Μη αναγνώριση — Δεν δικαιολογείται)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/5
            
         Απόφαση του Δικαστηρίου (δεύτερο τμήμα) της 6ης Σεπτεμβρίου 2012 — Ευρωπαϊκή Επιτροπή κατά Βασιλείου του Βελγίου
   (Υπόθεση C-150/11) (1)
   
   (Παράβαση κράτους μέλους - Οδηγία 1999/37/ΕΚ - Έγγραφα πιστοποιούντα την ταξινόμηση αυτοκινήτων - Προηγουμένως ταξινομηθέντα εντός άλλου κράτους μέλους αυτοκίνητα - Αλλαγή ιδιοκτήτη - Υποχρέωση τεχνικού ελέγχου - Αίτηση προσκομίσεως του πιστοποιητικού πιστότητας - Τεχνικός έλεγχος διενεργηθείς εντός άλλου κράτους μέλους - Μη αναγνώριση - Δεν δικαιολογείται)
   2012/C 355/07
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: O. Beyn και A. Μαργέλη)
   
      Καθού: Βασίλειο του Βελγίου (εκπρόσωποι: T. Materne και J. C. Halleux, επικουρούμενοι από τους F. Libert και S. Rodrigues, avocats)
   
      Αντικείμενο
   
   Παράβαση κράτους μέλους — Παράβαση του άρθρου 34 ΣΛΕΕ και της οδηγίας 1999/37/ΕΚ, του Συμβουλίου, της 29ης Απριλίου 1999, σχετικά με τα έγγραφα κυκλοφορίας οχημάτων (ΕΕ L 138, σ. 57) — Εθνική νομοθεσία που επιβάλλει την προσκόμιση πιστοποιητικού συμμορφώσεως οχήματος για τον τεχνικό έλεγχο πριν την ταξινόμηση οχήματος το οποίο είχε ταξινομηθεί προηγουμένως σε άλλο κράτος μέλος — Μη αναγνώριση των αποτελεσμάτων ελέγχου που διενεργήθηκε σε άλλα κράτη μέλη — Περιορισμός της ελεύθερης κυκλοφορίας εμπορευμάτων — Έλλειψη δικαιολογητικών λόγων
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου, απαιτώντας συστηματικώς, πέραν της προσκομίσεως της άδειας κυκλοφορίας, την προσκόμιση του πιστοποιητικού συμμορφώσεως οχήματος για τον τεχνικό έλεγχο πριν από την ταξινόμηση αυτοκινήτου, για το οποίο έχει προηγουμένως εκδοθεί άδεια κυκλοφορίας σε άλλο κράτος μέλος, καθώς και υποβάλλοντας τα αυτοκίνητα αυτά, τα οποία αλλάζουν ιδιοκτήτη, σε τεχνικό έλεγχο πριν από την έκδοση άδειας κυκλοφορίας, χωρίς να λαμβάνει υπόψη τα αποτελέσματα του τεχνικού ελέγχου που διεξήχθη σε άλλο κράτος μέλος, παρέβη τις υποχρεώσεις που υπέχει από το άρθρο 4 της οδηγίας 1999/37/ΕΚ του Συμβουλίου, της 29ης Απριλίου 1999, σχετικά με έγγραφα πιστοποιούντα την ταξινόμηση οχημάτων, όπως τροποποιήθηκε με την οδηγία 2006/103/ΕΚ του Συμβουλίου, της 20ής Νοεμβρίου 2006, και του άρθρου 34 ΣΛΕΕ.
            
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 160 της 28.5.2011.